ddrg/super_eurlex huggingface dataset:
Oficiālais Vēstnesis L 031 , 09/02/1996 Lpp. 0031 - 0031



Komisijas Lēmums (1996. gada 29. janvāris), ar kuru groza Lēmumu 94/86/EK, ar ko izveido to trešo valstu pagaidu sarakstu, no kurām dalībvalstis atļauj ievest medījamo dzīvnieku gaļu (Dokuments attiecas uz EEZ) (96/137/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 16. jūnija Direktīvu 92/45/EEK par sabiedrības veselības un dzīvnieku veselības problēmām, kas saistītas ar medījamo dzīvnieku nogalināšanu un medījamo dzīvnieku gaļas laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 16. panta 2. un 3. punktu, tā kā ar Komisijas Lēmumu 94/86/EK [2] tika izveidots to trešo valstu pagaidu saraksts, no kurām dalībvalstis atļauj ievest medījamo dzīvnieku gaļu; tā kā, ņemot vērā grozījumus, kas izdarīti Lēmumā 94/86/EK minētajos tiesību aktos, minētais lēmums attiecīgi jāpielāgo; tā kā no Tunisijas saņemtas rakstiskas papildu garantijas; tā kā šo garantiju pārbaude liecina, ka minētā valsts atbilst Kopienas prasībām; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 94/86/EK pielikuma I daļu aizstāj ar šādu: "I DAĻA To valstu saraksts, no kurām dalībvalstis atļauj ievest medījamo putnu gaļu: - Komisijas Lēmumā 94/85/EK [3] iekļautais to trešo valstu saraksts, no kurām dalībvalstis atļauj ievest svaigu putnu gaļu, - Grenlande, - Tunisija." 2. pants Šis lēmums ir adresēts dalībvalstīm. Briselē, 1996. gada 29. janvārī Komisijas vārdā — Komisijas loceklis Franz Fischler [1] OV L 268, 14.9.1992., 35. lpp. [2] OV L 44, 17.2.1994., 33. lpp. [3] OV L 44, 17.2.1994., 31. lpp. --------------------------------------------------
Oficiālais Vēstnesis L 263 , 16/10/1996 Lpp. 0035 - 0035



Padomes Lēmums (1996. gada 16. septembris) par Eiropas Kopienas un dažu trešo valstu (Kirgizstānas, Lietuvas, Tadžikistānas, Turkmenistānas) atsevišķu nolīgumu par tekstilizstrādājumu tirdzniecību pagaidu piemērošanu (96/594/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu saistībā ar 228. panta 2. punkta pirmo teikumu, ņemot vērā Komisijas priekšlikumu, tā kā divpusēji nolīgumi par tekstilizstrādājumu tirdzniecību, turpmāk tekstā – "pamatnolīgumi", tika apspriesti ar Kirgizstānu, Lietuvu, Tadžikistānu un Turkmenistānu un piemēroti uz laiku ar Padomes 1993. gada 20. decembra Lēmumu 94/277/EK [1]; tā kā pamatnolīgumu ar Lietuvu apstiprināja ar Padomes 1994. gada 19. decembra Lēmumu 94/978/EK [2], un tas stājās spēkā 1995. gada 1. janvārī; tā kā, lai ņemtu vērā Austrijas, Somijas un Zviedrijas pievienošanos Eiropas Savienībai, Komisija Kopienas vārdā vēstuļu apmaiņas veidā apsprieda divpusējus nolīgumus nolūkā grozīt pamatnolīgumus ar iepriekš minētajām valstīm; tā kā no 1995. gada 1. janvāra uz laiku jāpiemēro šie apspriestie nolīgumi, līdz būs pabeigtas to noslēgšanai vajadzīgās procedūras, ievērojot savstarpēju pagaidu piemērošanu, ko veic attiecīgās valstis, IR PIEŅĒMUSI ŠO LĒMUMU. 1. pants Lai ņemtu vērā Austrijas Republikas, Somijas Republikas un Zviedrijas Karalistes pievienošanos Eiropas Savienībai, vēstuļu apmaiņas veidā noslēgtos divpusējos nolīgumus grozīt Eiropas Kopienas, no vienas puses, un attiecīgo trešo valstu, no otras puses, tos esošos divpusējos nolīgumus, vienošanās un protokolus par tekstilizstrādājumu tirdzniecību ar dažām trešām valstīm, kas uzskaitīti šā lēmuma pielikumā, piemēro no 1995. gada 1. janvāra uz laiku līdz to oficiālai noslēgšanai, ievērojot savstarpēju pagaidu piemērošanu, ko veic partnervalstis. 2. pants Parafēto nolīgumu teksti ir pievienoti šim lēmumam. Briselē, 1996. gada 16. septembrī Padomes vārdā — priekšsēdētājs I. Yates [1] OV L 123, 17.5.1994., 1. lpp. [2] OV L 375, 31.12.1994., 1. lpp. -------------------------------------------------- PIELIKUMS Valstu saraksts Kirgizstāna Lietuva Tadžikistāna Turkmenistāna --------------------------------------------------
31996D0351
7.6.1996. EIROPAS KOPIENU OFICIĀLAIS VĒSTNESIS L 136/28
PADOMES LĒMUMS
(1996. gada 14. maijs)
par Eiropas Ekonomikas kopienas un Vjetnamas Sociālistiskās Republikas Sadarbības nolīguma
noslēgšanu
(96/351/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā
113. un 130.y pantu saistībā ar 228. panta 2. punkta pirmo tei-kumu un 228. panta 3. punkta pirmo daļu,
ņemot vērā Komisijas priekšlikumu (
1),
ņemot vērā Eiropas Parlamenta atzinumu (2),
tā kā saskaņā ar Līguma 130.u pantu, Kopienas politika sadarbī-
bas attīstības jomā veicina jaunattīstības valstu noturīgu ekono-miskounsociāloattīstību,tomierīguunpakāpeniskuintegrācijupasaules ekonomikā un kampaņā pret nabadzību šajās valstīs;
tā kā Kopienai tās mērķu sasniegšanai ārējo attiecību jomā jāap-
stiprina Eiropas Ekonomikas kopienas un Vjetnamas Sociālisti-skās Republikas Sadarbības nolīgums,
IR PIEŅĒMUSI ŠO LĒMUMU.
1. pants
Ar šo Kopienas vārdā tiek apstiprināts Eiropas Ekonomikaskopienas un Vjetnamas Sociālistiskās Republikas Sadarbībasnolīgums.Šā nolīguma teksts ir pievienots šim lēmumam.
2. pants
Padomes priekšsēdētājs Kopienas vārdā sniedz šā nolīguma20. pantā paredzēto paziņojumu.
3. pants
Komisija ar dalībvalstu pārstāvju palīdzību pārstāv KopienuApvienotajā komitejā, kas paredzēta šā nolīguma 14. pantā.
4. pants
Šo lēmumu publicē Eiropas Kopienu Oficiālajā Vēstnesī .
Briselē, 1996. gada 14. maijā.
Padomes vārdā —
Priekšsēdētājs
E. GUZZANTI
(1) OV C 12, 17.1.1996., 4. lpp.
(2) OV C 47, 19.2.1996., 25. lpp.122 LV Eiropas Savienības Oficiālais Vēstnesis 11/24. sēj.
Oficiālais Vēstnesis L 051 , 08/03/1995 Lpp. 0013 - 0014



Komisijas lēmums (1995. gada 20. februāris) par svaigas gaļas ievešanai Kopienā apstiprināto bijušās Dienvidslāvijas Maķedonijas Republikas uzņēmumu sarakstu (Dokuments attiecas uz EEZ) (95/45/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1972. gada 12. decembra Direktīvu 72/462/EEK par veselības un veterinārās ekspertīzes problēmām, no trešām valstīm ievedot liellopus, aitas un kazas un cūkas, kā arī svaigu gaļu vai gaļas produktus [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 4. panta 1. punktu un 18. panta 1. punkta a) un b) apakšpunktu, tā kā trešo valstu uzņēmumiem nedrīkst atļaut izvest svaigu gaļu uz Kopienu, ja tie neatbilst minētajā direktīvā paredzētajiem vispārējiem un īpašajiem nosacījumiem; tā kā saskaņā ar Direktīvas 72/462/EEK 4. panta 3. punktu Bijusī Dienvidslāvijas Maķedonijas Republika nosūtījusi to uzņēmumu sarakstu, kam atļauts izvest produktus uz Kopienu; tā kā Kopienas pārbaudes uz vietas parādījušas, ka šajos uzņēmumos ir pietiekami higiēnas standarti un ka tādēļ tos var reģistrēt pirmajā sarakstā, kas izveidots saskaņā ar minētās direktīvas 4. panta 1. punktu tiem uzņēmumiem, no kuriem var atļaut ievest gaļas produktus; tā kā svaigas gaļas ievešana no šajā pielikumā minētā saraksta uzņēmumiem turpina pakļauties jau izklāstītajiem noteikumiem, kā arī Līguma vispārējiem nosacījumiem, un jo īpaši citiem Kopienas veterinārajiem noteikumiem, konkrēti attiecībā uz veselības aizsardzību; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants 1. Ar šo šajā pielikumā minētie Bijušās Dienvidslāvijas Maķedonijas Republikas uzņēmumi ir apstiprināti svaigas gaļas izvešanai uz Kopienu. 2. Ievešana no minētajiem uzņēmumiem turpina pakļauties citur paredzētajiem Kopienas veterinārajiem noteikumiem, un jo īpaši tiem noteikumiem, kas attiecas uz veselības aizsardzību. 2. pants Šis lēmums ir adresēts dalībvalstīm. Briselē, 1995. gada 20. februārī Komisijas vārdā — Komisijas loceklis Franz Fischler [1] OV L 302, 31.12.1972., 28. lpp. -------------------------------------------------- PIELIKUMS UZŅĒMUMU SARAKSTS Apstiprinājuma Nr. | Uzņēmums / adrese | Kategorija | SR | SL | CP | CS | B | S/G | P | SP | 1 | KOKO "GODEL" AD, Skopje | × | | | | × | | | 2 | AD ZIK "KUMANOVO", Kumanovo | × | | | | × | | | | 3 | KLANICA "KOMERC", Prilep | × | | | | × | | | | 4 | AD ZIK "CRVENA ZVEZDA" DOO Klanica so ladilnik, Stip | × | | | | × | | | | 5 | ADMS ZIK "STRUMICA" DOO "Mosa Pijade", Strumica | × | | | | × | | | | 6 | OP "GORNI POLOG", Gostivar | × | | | | × | | | | 7 | DOO "STOKOKOMERC", Bitola | × | | | | × | | | | 9 | AD "MALINA", Kriva Palanka | × | | | | × | | | | --------------------------------------------------
Oficiālais Vēstnesis L 247 , 13/10/1995 Lpp. 0030 - 0031



Komisijas Lēmums (1995. gada 4. oktobris) par Pagaidu nolīguma noslēgšanu Eiropas Ogļu un tērauda kopienas un Eiropas Atomenerģijas kopienas vārdā starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, par tirdzniecību un ar tirdzniecību saistītiem jautājumiem (95/415/EAEK, EOTK) EIROPAS KOPIENU KOMISIJA, ņemot vērā Eiropas ogļu un tērauda kopienas dibināšanas līgumu un jo īpaši tā 95. panta pirmo daļu, ņemot vērā Eiropas Atomenerģijas kopienas dibināšanas līgumu, un jo īpaši tā 101. panta otro daļu, tā kā līdz 1994. gada 24. jūnijā Korfu parakstītā Partnerattiecību un sadarbības līguma stāšanās spēkā datumam ir nepieciešams apstiprināt 1995. gada 17. jūlijā Briselē parakstīto Pagaidu nolīgumu starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, par tirdzniecību un ar tirdzniecību saistītiem jautājumiem; tā kā Pagaidu nolīguma noslēgšanai ir nepieciešams sasniegt Kopienas mērķus, kas noteikti Eiropas Ogļu un tērauda kopienas dibināšanas līguma 2. un 3. pantā, un tā kā līgums neparedz visus gadījumus, uz ko attiecas šis lēmums; apspriedusies ar Padomdevēja komiteju un ar Padomes piekrišanu, IR PIEŅĒMUSI ŠO LĒMUMU. 1. pants Ar šo Eiropas Ogļu un tērauda kopienas un Eiropas Atomenerģijas kopienas vārdā tiek apstiprināts Pagaidu nolīgums starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Krievijas Federāciju, no otras puses, par tirdzniecību un ar tirdzniecību saistītiem jautājumiem kopā ar diviem protokoliem un deklarācijām. Šie dokumenti ir pievienoti šim lēmumam 2. pants Komisijas priekšsēdētājs Pagaidu nolīguma 35. pantā minēto paziņojumu sniedz Eiropas Ogļu un tērauda kopienas un Eiropas Atomenerģijas kopienas vārdā. Briselē, 1995. gada 4. oktobrī Komisijas vārdā — priekšsēdētājs Jacques Santer --------------------------------------------------
Oficiālais Vēstnesis L 190 , 26/07/1994 Lpp. 0028 - 0028

Speciālizdevums somu valodā: Nodaļa 3 Sējums 59 Lpp. 0159

Speciālizdevums zviedru valodā: Nodaļa 3 Sējums 59 Lpp. 0159



Komisijas Lēmums (1994. gada 13. jūlijs), ar ko nosaka veselības garantijas zirgu dzimtas dzīvnieku transportam no vienas trešās valsts uz citu atbilstoši Direktīvas 91/496/EEK 9. panta 1. punkta c) apakšpunktam (Dokuments attiecas uz EEZ) (94/467/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kā organizēt to dzīvnieku veterinārās pārbaudes, kuri Kopienā ierodas no trešām valstīm, un ar ko groza Direktīvas 89/662/EEK, 90/425/EEK un 90/675/EEK [1], un kurā jaunākie grozījumi ir izdarīti ar Lēmumu 92/438/EEK [2], un jo īpaši tās 9. panta 1. punkta c) apakšpunktu, tā kā saskaņā ar Direktīvas 91/496/EEK 9. panta 1. punkta c) apakšpunktu jānosaka veselības garantijas, transportējot dzīvniekus no vienas trešās valsts uz citu; tā kā ir novērotas zināmas problēmas attiecībā uz zirgu dzimtas dzīvnieku pārvietošanu no vienas trešās valsts uz citu; tā kā Komisija Lēmumā 92/260/EEK [3], kurā grozījumi izdarīti ar Lēmumu 93/344/EEK [4], noteiktas prasības veselības stāvoklim un veterinārajai sertifikācijai, kāda nepieciešama reģistrētu zirgu pagaidu ievešanai; tā kā šie noteikumi paredz visas vajadzīgās garantijas, kas attiecas uz Kopienas veselības statusa saglabāšanu; tā kā, runājot par veselības garantijām, kas attiecināmas uz zirgu dzimtas dzīvnieku pārvietošanu no vienas trešās valsts uz citu, būtu jāatsaucas uz veselības stāvokļa prasībām, kas noteiktas Lēmumā 92/260/EEK; tā kā šajā lēmumā noteiktie pasākumi atbilst Pastāvīgās veterinārijas komitejas atzinumam, IR PIEŅĒMUSI ŠO LĒMUMU. 1. pants 1. Zirgu dzimtas dzīvniekiem, kurus transportē no vienas trešās valsts uz citu, jābūt no trešās valsts, kas minēta Lēmuma 92/260/EEK I pielikumā. 2. Zirgu dzimtas dzīvniekiem, kas minēti 1. punktā, jābūt pievienotam sertifikātam, kura nosaukums ir "Tranzīta sertifikāts zirgu dzimtas dzīvnieku transportam no vienas trešās valsts uz citu". Šim sertifikātam jāsatur veterinārā sertifikāta I, II un III iedaļa atbilstīgi Lēmuma 92/260/EEK II pielikumā minētajai trešajai valstij, kas ir cilmvietas valsts. Turklāt tajā papildus jāiekļauj šādas iedaļas. +++++ TIFF +++++ 2. pants Šis lēmums ir adresēts dalībvalstīm. Briselē, 1994. gada 13. jūlijā Komisijas vārdā — Komisijas loceklis René Steichen [1] OV L 268, 24.9.1991., 56. lpp. [2] OV L 243, 25.8.1992., 27. lpp. [3] OV L 130, 15.5.1992., 67. lpp. [4] OV L 138, 9.6.1993., 11. lpp. --------------------------------------------------
Oficiālais Vēstnesis L 351 , 31/12/1994 Lpp. 0015 - 0015

Speciālizdevums somu valodā: Nodaļa 4 Sējums 8 Lpp. 0018

Speciālizdevums zviedru valodā: Nodaļa 4 Sējums 8 Lpp. 0018



Padomes lēmums (1994. gada 19. decembris) par Nolīgumu vēstuļu apmaiņas veidā attiecībā uz grozījumiem Nolīgumā par zvejniecību, kas noslēgts starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses (94/829/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu saistībā ar 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Nolīguma par zvejniecību, kas noslēgts 1984. gada 13. martā starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses [3], beigu datums ir 1995. gada 31. janvāris; tā kā saskaņā ar 15. pantu, ja neviena no pusēm nav apturējusi Nolīgumu, to pagarina uz nākošo sešu gadu laikposmu; tā kā ir notikušas sarunas par Nolīguma grozīšanu, lai iekļautu punktus par uzņēmumu apvienību un kopuzņēmumu izveides sekmēšanu zvejniecības nozarē starp kuģu īpašniekiem Kopienā un Grenlandes uzņēmumiem; tā kā Eiropas Kopiena ir ieinteresēta apstiprināt Nolīgumu vēstuļu apmaiņas veidā, ar ko groza Nolīgumu par zvejniecību, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Nolīgums vēstuļu apmaiņas veidā attiecībā uz grozījumiem Nolīgumā par zvejniecību, kas noslēgts starp Eiropas Ekonomikas kopienu, no vienas puses, un Dānijas valdību un Grenlandes pašvaldību, no otras puses. Nolīguma teksts ir pievienots šim lēmumam. 2. pants Ar šo Padomes priekšsēdētājs tiek pilnvarots izraudzīties personas, kas ir pilnvarotas parakstīt vēstuļu apmaiņas veidā noslēgto Nolīgumu, lai tas kļūtu saistošs Kopienai. 3. pants Šo lēmumu publicē Eiropas Kopienu Oficiālajā Vēstnesī. Briselē, 1994. gada 19. decembrī Padomes vārdā — priekšsēdētājs J. Borchert [1] OV C 282, 8.10.1994., 6. lpp. [2] OV C 341, 5.12.1994. [3] OV L 29, 1.2.1985., 9. lpp. --------------------------------------------------
Oficiālais Vēstnesis L 246 , 21/09/1994 Lpp. 0025 - 0025



Komisijas Lēmums (1994. gada 20. septembris) par dažiem pasākumiem attiecībā uz zvejniecības produktiem un gliemenēm, kuru izcelsme ir Albānijā un kurus no tās ieved (Dokuments attiecas uz EEZ) (94/621/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri regulē veterināro pārbaužu organizēšanu dzīvniekiem, ko ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [1], kurā jaunākie grozījumi izdarīti ar Lēmumu 92/438/EEK [2], un jo īpaši tā 18. panta 1. punktu, ņemot vērā Padomes 1990. gada 10. decembra Direktīvu 90/675/EEK, ar ko nosaka principus, kuri regulē veterināro pārbaužu organizēšanu produktiem, ko ieved Kopienā no trešām valstīm [3], kurā jaunākie grozījumi izdarīti ar Direktīvu 92/118/EEK [4], un jo īpaši tās 19. panta 1. punktu, tā kā Albānijā ir atklāti saslimšanas gadījumi ar holēru; tā kā holēras izplatība Albānijā var radīt nopietnu apdraudējumu sabiedrības veselībai; tādēļ Kopienas līmenī ir strauji jāpieņem vajadzīgie aizsardzības pasākumi attiecībā uz zvejniecības produktiem un gliemenēm; tā kā, ja nav Albānijas iestāžu sniegtu veselības garantiju, jāaizliedz ievest zvejniecības produktus un gliemenes, kuru izcelsme ir Albānijā vai kurus no tās ieved, IR PIEŅĒMUSI ŠĀDU LĒMUMU. 1. pants Dalībvalstis aizliedz ievest zvejniecības produktus un gliemenes, kuru izcelsme ir Albānijā vai kurus no tās ieved. 2. pants Dalībvalstis izdara tādus grozījumus pasākumos, kurus tās piemēro ievedumam, lai tie būtu saskaņā ar šo lēmumu. Dalībvalstis par to tūlīt informē Komisiju. 3. pants Šo lēmumu piemēro līdz 1994. gada 31. oktobrim. 4. pants Šis lēmums ir adresēts dalībvalstīm. Briselē, 1994. gada 20. septembrī Komisijas vārdā — Komisijas loceklis René Steichen [1] OV L 268, 24.9.1991., 56. lpp. [2] OV L 243, 25.8.1992., 27. lpp. [3] OV L 373, 31.12.1990., 1. lpp. [4] OV L 62, 15.3.1993., 49. lpp. --------------------------------------------------
Oficiālais Vēstnesis L 146 , 11/06/1994 Lpp. 0023 - 0023

Speciālizdevums somu valodā: Nodaļa 3 Sējums 58 Lpp. 0051

Speciālizdevums zviedru valodā: Nodaļa 3 Sējums 58 Lpp. 0051



Komisijas Lēmums (1994. gada 25. maijs), ar ko groza Padomes Direktīvas 92/46/EEK 5. panta 9. punktu attiecībā uz sasalšanas punktu (94/330/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 16. jūnija Direktīvu 92/46/EEK ar ko paredz veselības noteikumus attiecībā uz svaiga piena, termiski apstrādāta piena un piena produktu ražošanu un laišanu tirgū [1], un jo īpaši tās 5. panta 9. punkta otro daļu, tā kā ievērojot Direktīvas 92/46/EEK 5. panta 9. punkta otro daļu, dalībvalsts ir pieprasījusi 5. panta 9. punkta pirmajā daļā noteikto prasību pārskatīšanu, jo īpaši attiecībā uz termiski apstrādāta dzeramā piena sasalšanas punktu; tā kā saskaņā ar pieejamajiem statistiskajiem pētījumiem govs piena sasalšanas punkta vērtība, kas noteikta tūlīt pēc slaukšanas, dažādās dalībvalstīs var atšķirties atkarībā no sezonas, piena liellopu barošanas vai audzēšanas apstākļiem, reproduktīvā vai laktācijas perioda stadijas un ģeogrāfiskiem vai klimatiskiem faktoriem; tā kā būtu jāparedz noteikumi, kas ļautu laist tirgū termiski apstrādātu govs pienu, kura sasalšanas punkta vērtība noteiktos apstākļos pārsniedz Direktīvas 92/46/EEK 5. panta 9. punkta pirmajā daļā noteikto vērtību; tā kā, lai tiktu sniegtas visas vajadzīgās garantijas, šāda iespēja būtu jāattiecina tikai uz gadījumiem, kad C pielikuma I nodaļas A daļas 3. punkta b) apakšpunktā paredzēto analīžu rezultāti liecina, ka pienā nav svešas izcelsmes ūdens; tā kā Direktīvas 92/46/EEK 5. panta 9. punkta pirmās daļas pārējās prasības vēl aizvien ir zinātnisku un statistisku pētījumu tēma; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Direktīvas 92/46/EEK 5. panta 9. punkta pirmajai daļai pievieno šādu teikumu: "Tomēr ir pieņemama arī sasalšanas punkta vērtība, kas ir augstāka par - 0,52 °C, ja C pielikuma I nodaļas A daļas 3. punkta b) apakšpunktā paredzēto pārbaužu rezultāti liecina, ka pienā nav svešas izcelsmes ūdens." 2. pants Šis lēmums ir adresēts dalībvalstīm. Briselē, 1994. gada 25. maijā Komisijas vārdā — Komisijas loceklis René Steichen [1] OV L 268, 14.9.1992., 1. lpp. --------------------------------------------------
Official Journal L 133 , 28/05/1994 P. 0050 - 0050

Finnish special edition: Chapter 3 Volume 57 P. 0163

Swedish special edition: Chapter 3 Volume 57 P. 0163



KOMISIJAS LĒMUMS (1994. gada 16. maijs), ar kuru groza Lēmumu 93/13/EEK, ar ko nosaka veterināro pārbaužu procedūras Kopienas robežkontroles punktos attiecībā uz produktiem no trešām valstīm (94/305/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 10. decembra Direktīvu 90/675/EEK, ar kuru nosaka principus, kas reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm1, kurā jaunākie grozījumi izdarīti ar Direktīvu 92/118/EEK2, un jo īpaši tās 18. panta 1. punktu, tā kā sienu un salmus Kopienā atļauts ievest no tām valstīm, kas uzskaitītas Komisijas Direktīvas 93/13/EEK3 F pielikumā; tā kā, ņemot vērā sniegtās garantijas, šis saraksts jāgroza, ietverot tajā dažas Dienvidāfrikas daļas; tā kā siena un salmu izcelsmes vieta atrodas ārpus teritorijas, ko kontrolē sakarā ar mutes un nagu sērgu, un tajā pēdējo sešu mēnešu laikā dzīvnieki nav ganījušies; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Komisijas Lēmuma 93/13/EEK F pielikumā starp "Slovēnija" un "Zviedrija" iestarpina šādu tekstu: "Dienvidāfrika (izņemot to teritorijas daļu, ko kontrolē sakarā ar mutes un nagu sērgu un kas atrodas Ziemeļtransvālas un Austrumtransvālas veterinārajā apgabalā, Natālas veterinārā apgabala Ingvavumas rajonā un pierobežas rajonā ar Botsvanu uz austrumiem no 28. meridiāna)". 2. pants Šis lēmums ir adresēts dalībvalstīm. Briselē, 1994. gada 16. maijā Komisijas vārdā Komisijas loceklis René Steichen 1 OV L 373, 31.12.1990., 1. lpp. 2 OV L 62, 15.3.1993., 49. lpp. 3 OV L 9, 15.1.1993., 33. lpp.
Oficiālais Vēstnesis L 195 , 14/07/1992 Lpp. 0025 - 0026

Speciālizdevums somu valodā: Nodaļa 3 Sējums 43 Lpp. 0088

Speciālizdevums zviedru valodā: Nodaļa 3 Sējums 43 Lpp. 0088



Komisijas lēmums (1992. gada 24. jūnijs), ar kuru groza III pielikumu Padomes Direktīvai 90/539/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājputniem un inkubējamām olām un to importu no trešām valstīm, attiecībā uz mājputnu vakcinācijas nosacījumiem (92/369/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 15. oktobra Direktīvu 90/539/EEK par dzīvnieku veselības nosacījumiem, kas reglamentē Kopienas iekšējo tirdzniecību ar mājputniem un inkubējamām olām un to importu no trešām valstīm [1], kurā jaunākie grozījumi izdarīti ar Direktīvu 91/496/EEK [2], un jo īpaši tās 34. pantu, tā kā Direktīvas 90/539/EEK III pielikumā pašreiz jo īpaši noteikts, ka mājputni, kas paredzēti Kopienas iekšējai tirdzniecībai, jāvakcinē ar vakcīnām, kuras atbilst Eiropas Farmakopejas prasībām; tā kā par daudzām mājputnu vakcīnām, ko patlaban izmanto dalībvalstīs, nav pieejama Eiropas Farmakopejas monogrāfija; tā kā ir vēlams izdarīt grozījumus minētajā pielikumā, atļaujot izmantot arī tās vakcīnas, par kurām nav noteikti jāsagatavo Eiropas Farmakopejas monogrāfija; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Direktīvas 90/539/EEK III pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 1992. gada 24. jūnijā Komisijas vārdā — Komisijas loceklis Ray Mac Sharry [1] OV L 303, 31.10.1990., 6. lpp. [2] OV L 268, 24.9.1991., 56. lpp. -------------------------------------------------- PIELIKUMS " III PIELIKUMS MĀJPUTNU VAKCINĀCIJAS NOSACĪJUMI 1. Vakcīnām, ko izmanto, vakcinējot mājputnus vai saimes, kuras ražo inkubējamas olas, jābūt ar tirdzniecības atļauju, ko izdevusi tās dalībvalsts kompetentā iestāde, kurā šo vakcīnu izmanto. 2. Komisija var noteikt vakcīnu izmantošanas kritērijus, kas jāievēro kārtējās vakcinācijas programmās pret Ņūkāslas slimību. " --------------------------------------------------